CELEX: 62017TN0217
Language: mt
Date: 2017-04-03 00:00:00
Title: Kawża T-217/17: Rikors ippreżentat fit-3 ta’ April 2017 – FVE Holýšov I et vs Il-Kummissjoni

26.6.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 202/20
            
         Rikors ippreżentat fit-3 ta’ April 2017 – FVE Holýšov I et vs Il-Kummissjoni
   (Kawża T-217/17)
   (2017/C 202/35)
   Lingwa tal-kawża: l-Ingliż
   
      Partijiet
   
   
      Rikorrenti: FVE Holýšov I s. r. o. (Praga, ir-Repubblika Ċeka) u 27 rikorrent ieħor (rappreżentanti: A. Reuter, H. Wendt, C. Bürger, T. Christner, W. Schumacher, A. Compes u T. Herbold, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tiddikjara nulla d-Deċiżjoni tal-konvenuta C (2016) 7827 finali, tat-28 ta’ Novembru 2016, Għajnuna mill-Istat SA.40171 Istat (2015/NN) (1), dwar il-promozzjoni ta’ produzzjoni tal-elettriku minn sorsi ta’ enerġija rinnovabbli fir-Repubblika Ċeka; u
            
         
               —
            
            
               tikkundanna lill-konvenuta għall-ispejjeż tal-proċeduri.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti jinvokaw seba’ motivi.
   
               1.
            
            
               L-ewwel motiv, li jallega li bl-ittra tagħha ta’ Lulju 2004 lill-assoċjazzjonijiet industrijali rilevanti il-konvenuta kienet diġà ddeċidiet li l-iskema ta’ promozzjoni tal-enerġija rinnovabbli tar-Repubblika Ċeka ma tikkostitwixxix għajnuna mill-Istat, u l-konvenuta hija, bħala punt ta’ liġi, marbuta b’din id-deċiżjoni, li hija ma rrevokatx u ma tistax tirrevoka.
            
         
               2.
            
            
               It-tieni motiv, li jallega ksur tal-aspettattivi leġittimi tar-rikorrenti u ċ-ċertezza tal-liġi.
            
         
               3.
            
            
               It-tielet motiv, li jallega li l-iskema ta’ promozzjoni rilevanti Ċeka ma tikostitwixxix għajnuna mill-Istat.
            
         
               4.
            
            
               Ir-raba’ motiv, li jallega li d-deċiżjoni kkontestata iġġiegħel lir-Repubblika Ċeka sabiex timplementa mekkaniżmu ta’ reviżjoni eċċessiv li jikser l-aspettattivi leġittimi tar-rikorrenti fl-affiddabbiltà tal-iskema.
            
         
               5.
            
            
               Il-ħames motiv, li jallega li d-deċiżjoni kkontestata hija bbażata fuq żbalji ta’ fatt peress li tgħid li hemm obbligu għall-operaturi tal-grilja sabiex jgħaddi l-ispiża tal-enerġija rinnovabbli lill-konsumaturi tal-enerġija. Ma kien hemm ebda obbligu bħal dan taħt il-liġi Ċeka.
            
         
               6.
            
            
               Is-sitt motiv, li jallega li d-deċiżjoni kkontestata tikser l-Artikolu 5(1) tat-Trattat UE (limitazzjoni tal-kompetenzi mill-prinċipju ta’ konferiment).
            
         
               7.
            
            
               Is-seba’ motiv, li jallega li d-deċiżjoni kkontestata hija bbażata fuq żball manifest ta’ evalwazzjoni.
            
         
      (1)  ĠU C 69, 2017, p. 2.